CELEX: 31983D0595
Language: el
Date: 1983-11-29 00:00:00
Title: 83/595/ΕΟΚ: Απόφαση του Συμβουλίου της 29ης Νοεμβρίου 1983 που επιτρέπει στο Ευρωπαϊκό Ταμείο Περιφερειακής Αναπτύξεως να υπερβεί το όριο του 70 για τις ενισχύσεις που χορηγούνται για σχέδια επενδύσεων σε έργα υποδομής κατά την περίοδο 1981 — 1983

Avis juridique important

|

31983D0595

83/595/ΕΟΚ: Απόφαση του Συμβουλίου της 29ης Νοεμβρίου 1983 που επιτρέπει στο Ευρωπαϊκό Ταμείο Περιφερειακής Αναπτύξεως να υπερβεί το όριο του 70 για τις ενισχύσεις που χορηγούνται για σχέδια επενδύσεων σε έργα υποδομής κατά την περίοδο 1981 — 1983  

Επίσημη Εφημερίδα αριθ. L 340 της 06/12/1983 σ. 0024 - 0024

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 29ης Νοεμβρίου 1983  που επιτρέπει στο Ευρωπαϊκό Ταμείο Περιφερειακής Αναπτύξεως να υπερβεί το όριο του 70 % για τις ενισχύσεις που χορηγούνται για σχέδια επενδύσεων σε έργα υποδομής κατά την περίοδο 1981 - 1983  (83/595/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 724/75 του Συμβουλίου της 18ης Μαρτίου 1975 περί δημιουργίας Ευρωπαϊκού Ταμείου Περιφερειακής Αναπτύξεως (1), όπως τροποποιήθηκε από τον κανονισμό (ΕΟΚ) αριθ. 214/79 (2), και ιδίως το άρθρο 4 παράγραφος 1 σημείο β),  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  Εκτιμώντας:  ότι στο άρθρο 4 παράγραφος 1 σημείο β) του κανονισμού (ΕΟΚ) αριθ. 724/75 προβλέπεται ότι η χρηματοδότηση επενδύσων σε έργα υποδομής από το Ευρωπαϊκό Ταμείο Περιφερειακής Αναπτύξεως δεν πρέπει να υπερβαίνει το 70 % της συνδρομής του Ταμείου μέσα σε χρονική περίοδο τριών ετών·  ότι οι ενισχύσεις που χορήγησε το Ταμείο το 1981, το 1982 και μέχρι τις 30 Ιουνίου 1983, μαζί με τις αιτήσεις που είναι ακόμα υπό εξέταση, ανεβάζουν το μέσο όρο χρηματοδότησης των επενδύσεων σε έργα υποδομής, που πραγματοποιήθηκαν από τα κράτη μέλη, στο 70 % του συνολικού ποσού των πόρων του Ταμείου για την περίοδο 1981 - 1983·  ότι η Επιτροπή πρόκειται να λάβει και άλλες αιτήσεις για ενίσχυση επενδύσεων σε έργα υποδομής πριν από το τέλος του 1983, και ότι, αν χορηγούνταν αυτές οι ενισχύσεις, το ποσό τους θα υπερέβαινε το όριο του 70 %·  ότι η Επιτροπή θα μπορέσει να ικανοποιήσει τις αιτήσεις μόνο αν το Συμβούλιο άρει το προαναφερόμενο ανώτατο όριο·  ότι στο άρθρο 4 παράγραφος 1 σημείο β) του κανονισμού (ΕΟΚ) αριθ. 724/75 προβλέπεται ότι δύναται να γίνει υπέρβαση του ορίου του 70 %, που καθορίζεται για τη συνδρομή του Ταμείου, με απόφαση του Συμβουλίου μετά από πρόταση της Επιτροπής,  ΑΠΟΦΑΣΙΖΕΙ:  Άρθρο μόνο  Για την τριετή περίοδο 1981 - 1983 μπορεί να γίνει υπέρβαση του ορίου του 70 %, που καθορίζεται στο άρθρο 4 παράγραφος 1 σημείο β) του κανονισμού (ΕΟΚ) αριθ. 724/75, για τα σχέδια επενδύσεων σε έργα υποδομής.  Βρυξέλλες, 29 Νοεμβρίου 1983.  Για το Συμβούλιο  Ο Πρόεδρος  Γ. ΒΑΡΦΗΣ  (1) ΕΕ αριθ. L 73 της 21. 3. 1975, σ. 1.  (2) ΕΕ αριθ. L 35 της 9. 2. 1979, σ. 1.  (3) Γνώμη που διατυπώθηκε στις 17/18 Νοεμβρίου 1983 (δεν έχει ακόμα δημοσιευθεί στην Επίσημη Εφημερίδα).